सड़क हादसे में मृत व्यक्ति के परिजनों को मिलेंगे 6.34 लाख
सड़क हादसे में मृत हुए व्यक्ति के परिजनों को 6 लाख 34 हजार रुपए अदा करने के आदेश बीमा कंपनी, वाहन मालिक और चालक को संयुक्त या अलग-अलग रूप से देने के आदेश सप्तम मोटर दुर्घटना दावा अधिकरण महेश कुमार शर्मा ने दिए हैं। घटना 2015 में सागर-बंडा रोड पर पनारी हिनौता के पास हुई थी।
अभियोजन के अनुसार मकरोनिया के जगदीश आठिया 12 अप्रैल 2015 को शाम 4.30 बजे सागर से ट्रक लेकर बंडा रोड पर जा रहा था। 15 मील के आगे पनारी हिनौता के पास वह ट्रक को साइड में खड़ा कर दूसरी ओर जा रहा था। रोड पार करते समय ट्रक क्रमांक एचआर 56-4554 के चालक मुजफ्फरनगर निवासी मोहम्मद साजिद पिता मोहम्मद फारुख ने उसे टक्कर मार दी। गंभीर रूप से घायल होने के कारण उसकी मौके पर ही मृत्यु हो गई। घटना की रिपोर्ट थाना बंडा में की गई । इसके बाद जगदीश की प|ी तारारानी, बेटे विनोद, पिता गोपीलाल तथा मां नत्थी बाई ने क्लेम दिलाने के लिए दो अलग-अलग प्रकरण कोर्ट में दाखिल किए। इनमें मुजफ्फरनगर निवासी वाहन चालक मोहम्मद साजिद, मालिक धर्मेंद्र पिता महेंद्र सिंह तोमर तथा इफको टोकियो जनरल इंश्योरेंस कंपनी से सभी मदों में कुल 19.50 लाख रुपए तथा दूसरे में 20.70 लाख रुपए दिलाए जाने की मांग की गई थी। कोर्ट ने सभी पक्षों को सुनने के बाद क्लेम स्वीकार कर लिया। साथ ही बीमा कंपनी, वाहन मालिक और चालक को दोनों क्लेम प्रकरणों के आवेदकों को कुल प्रतिकर 6.34 लाख रुपए अदा करने के आदेश दिए।
hin_Deva hin_Deva hin_Deva